CELEX: 62013CN0597
Language: lv
Date: 2013-11-22 00:00:00
Title: Lieta C-597/13 P: Apelācijas sūdzība, ko par Vispārējās tiesas (ceturtā palāta) 2013. gada 13. septembra spriedumu lietā T-548/08 Total SA /Komisija 2013. gada 22. novembrī iesniedza Total SA

15.2.2014   
            
            
               LV
            
            
               Eiropas Savienības Oficiālais Vēstnesis
            
            
               C 45/18
            
         Apelācijas sūdzība, ko par Vispārējās tiesas (ceturtā palāta) 2013. gada 13. septembra spriedumu lietā T-548/08 Total SA/Komisija 2013. gada 22. novembrī iesniedza Total SA
   
   (Lieta C-597/13 P)
   2014/C 45/33
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzēja: Total SA (pārstāvji — E. Morgan de Rivery un E. Lagathu, advokāti)
   
      Otra lietas dalībniece: Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               primāri:
               
                           —
                        
                        
                           pamatojoties uz LESD 256. pantu un 3. Protokola par Eiropas Savienības Tiesas statūtiem 56. pantu pilnībā atcelt Vispārējās tiesas 2013. gada 13. septembra spriedumu lietā T-548/08 Total/Eiropas Komisija;
                        
                     
                           —
                        
                        
                           apmierināt apelācijas sūdzības iesniedzējas Vispārējā tiesā izvirzītos prasījumus;
                        
                     
                           —
                        
                        
                           tādējādi atcelt Komisijas 2008. gada 1. oktobra Lēmumu C(2008) 5476, galīgā redakcija, par [EKL] 81. panta un EEZ līguma 53. panta piemērošanas procedūru (Lieta COMP/39.181 — Sveču vasks), ciktāl tas attiecas uz Total;
                        
                     
         
               —
            
            
               pakārtoti, izmantot LESD 261. pantā paredzētās grozīšanas pilnvaras, lai samazinātu Total uzliktā naudas soda apmēru;
            
         
               —
            
            
               katrā ziņā piespriest Eiropas Komisijai atlīdzināt visus tiesāšanās izdevumus, tostarp izdevumus, kas Total radušies saistībā ar tiesvedību Vispārējā tiesā.
            
         
      Pamati un galvenie argumenti
   
   Savas apelācijas sūdzības atbalstam tās iesniedzēja izvirza trīs primārus un trīs pakārtotus pamatus.
   Pirmkārt, apelācijas sūdzības iesniedzēja norāda, ka Vispārējā tiesa ir pārkāpusi sacīkstes principu, vienā dienā taisot divus spriedumus, kā rezultātā ticis sagrozīts apelācijas sūdzības iesniedzējai piedēvētās atbildības raksturs un līdz ar to tā tikusi pastiprināta.
   Otrkārt, tā norāda uz kļūdām tiesību piemērošanā saistībā ar Vispārējās tiesas sprieduma pamatojumu. Vispārējā tiesa, pirmām kārtām, esot pieļāvusi kļūdu tiesību piemērošanā, veicot tiesiskuma pārbaudi, jo tā nav atcēlusi lēmumu Komisijas neizpildītā pienākuma norādīt pamatojumu dēļ. Otrām kārtām, Vispārējā tiesa neesot izpildījusi pienākumu norādīt pamatojumu, īstenodama LESD 261. pantā paredzētās grozīšanas pilnvaras.
   Treškārt, apelācijas sūdzības iesniedzēja Vispārējai tiesai pārmet, ka tā ir pieļāvusi kļūdas tiesību piemērošanā, īstenojot LESD 261. pantā paredzētās grozīšanas pilnvaras, jo tā ir atteikusies samazināt apelācijas sūdzības iesniedzējai piemērotā naudas soda apmēru līdz tādām pašām proporcijām, kā tās meitasuzņēmumam Total Raffinage Marketing piemērotais. Vispārējā tiesa, pirmām kārtām, neesot pareizi noteikusi savu grozīšanas pilnvaru robežas, izmainot apelācijas sūdzības iesniedzējas un tās meitasuzņēmuma atbildības solidāro un vienoto raksturu, kaut arī tai bija tiesības grozīt vienīgi naudas soda apmēru. Otrām kārtām, apelācijas sūdzības iesniedzēja uzskata, ka Vispārējā tiesa nav ievērojusi Tiesas judikatūru par mātesuzņēmuma solidāro atbildību par meitasuzņēmuma pārkāpjošu rīcību, kā arī vienlīdzīguma, nediskriminācijas un samērīguma principus.
   Ceturtkārt, apelācijas sūdzības iesniedzēja aicina Tiesu pakārtoti īstenot tai piešķirtās grozīšanas pilnvaras, lai naudas soda apmēru grozītu vai to atceltu.
   Piektkārt, tā lūdz Tiesu ierobežoti grozīt naudas soda apmēru, lai to pielīdzinātu apmēram, kas lietā T-566/08 piespriests tās meitasuzņēmumam Total Raffinage Marketing.
   Visbeidzot tā lūdz Tiesu grozīt naudas soda pamatsummu, lai to pielīdzinātu apmēram, kas lietā T-566/08 piespriests tās meitasuzņēmumam Total Raffinage Marketing, vai, pārsūdzības gadījumā, apmēram, kas tiks piespriests ar Tiesas spriedumu apelācijas lietā, ja tā uzskatītu, ka lieta ir izskatāmā stadijā, vai arī spriedumā, ko taisīs Vispārējā tiesa, ja Tiesa tai lietu nosūtīs atpakaļ.